Өзбекстан Қызғызстанға тікұшақтарын қайтарып берді
"Өзбекстан Қызғызстанға тікұшақтарын қайтарып берді" | "https://abai.kz/post/175206"
TITLE: Өзбекстан Қызғызстанға тікұшақтарын қайтарып берді
URL: https://abai.kz/post/175206
META: "Өзбекстан Қызғызстанға тікұшақтарын қайтарып берді" | "https://abai.kz/post/175206"
DATE: 24.10.2023
AUTHOR(s): Abai.kz
TOTAL WORDS: 104
TEXT: Өзбекстан қорғаныс министрлігі Қырғызстан әскери әуе күштерінің Ми-8МТВ тікұшақтарын жөндеп, көрші елге қайтарды. Бұл туралы министрліктің баспасөз қызметі хабарлады. Қырғызстан президенті Садыр Жапаров Қырғызстан әскери авиациясына екі әскери тікұшақ қосылғанын әлеуметтік желілерде жазды. Мәліметтерге қарағанда, 2021 жылы Өзбекстан Қырғызстанға қайтарымсыз көмек ретінде Ми-8МТВ әскери тікұшағын берген. "Содан кейін Қырғызстан әскери әуе күштеріндегі дәл осындай бір тікұшақ Өзбекстандағы «Шыршық авиация жөндеу зауытына» тапсырылған. Өзбекстан қорғаныс министрлігі жөндеу жұмыстарын өз мойнына алған " деп жазды қырғыз президенті. Қырғызстан қорғаныс министрлігінің мамандары тікұшақты елге жеткізіп, оның жұмыс істеп тұрғанын анықтаған. Қырғызстан президенті Садыр Жапаров әскери техниканы жөндеуге көмектескен Өзбекстан президенті Шавкат Мирзияевқа алғыс айтқан. Фото: ғаламтордан Abai.kz
